Zerocalcare

Zerocalcare, Michele Rech komikigile italiarrak (Cortona 1983ko abenduaren 12) erabiltzen duen izengoitia.

Interneteko eztabaida baterako nickname bat behar izan zuela-eta, momentu horretan bertan telebistan ikusi zuen karearen kontrako produktu baten iragarkiaren lelotik hartu zuen Zerocalcare izen artistikoa. Horrela kontatu izan du komikigileak berak behin baino gehiagotan.

Erromako Rebibbia auzo herrikoian hezitako irudigilea da, eta haren komikietan auzoko bizitza, lagunak eta izaera erakusten ditu. Autorea bera komikietako pertsonai eta askotan protagonista bihurtzen da, eta haren bizipen zein kezka pertsonalekin batera, belaunaldi baten egoera islatu nahi du beste pertsonai batzuez hornitutako kontakizunetan, betiere 1980ko lehen bosturtekoan jaiotakoak; bestalde, Zerocalcarek, nerabezarotik, Italiako giro politiko alternatiboetan parte hartu zuen, eta gune okupatu autogestionatuak, mundializazioaren aurkako mobilizazioak, eta kurduen borrokak izan ditu hizpide lan askotan.

2018 urtean Farmazia Beltza argitaletxeak euskarara itzuli eta argitaratu zuen Zerocalcareren Macerie Prime komikia bi liburukitan: Hondamuinean (2018) eta Hondamuinean 2: 6 hilabete geroago (2019). Koldo Izagirrek egin zuen italieratik euskararako itzulpena.

2019ko apirilean Zerocalcare Donostiako Komikigunean eta Iruñeko Katakrak liburudendan aurkeztu zituen komiki hauek, eta Komikigunean marrazkilari eta komikigileentzako saio berezia eskaini zuen. 

2020 urtean argitaratu zuen euskaraz Farmazia Beltzak 2011 urtean egileak sortutako lehen komiki luzea 'La profezia dell'armadillo'; 2021ean argitaratu zen euskaraz 'Kobane Calling' eta 2022an 'No Sleep Till Shengal'.

Lanak

Bolumenak 

 La profezia dell'armadillo Edizioni Graficart 2011
 La profezia dell'armadillo – Colore 8 bit BAO Publishing 2012
 La profezia dell'armadillo. Artist edition BAO Publishing 2017. Euskaraz Armadiloaren igarkizuna, Farmazia Beltza, 2021eko apirila.
 Un polpo alla gola BAO Publishing 2012
 Un polpo alla gola. Nuova edizione deluxe BAO Publishing 2019
 Ogni maledetto lunedì su due BAO Publishing 2013
 Dodici BAO Publishing 2013
 Dimentica il mio nome BAO Publishing 2014
 L'elenco telefonico degli accolli BAO Publishing 2015
 Kobane Calling editore BAO Publishing 2016
 Kobane calling. Oggi BAO Publishing 2020 Euskaraz Kobane calling, Farmazia Beltza, 2020ko apirila.
 Macerie primeBAO Publishing 2017 Euskaraz Hondamuinean, Farmazia Beltza, 2018ko azaroa.
 Macerie prime – Sei mesi dopo BAO Publishing 2017 Euskaraz Hondamuinean 2: 6 hilabete geroago, Farmazia Beltza, 2019ko apirila.
 Prossima fermata. Una storia per Renato Elementi Kairos 2018 
 Educazione subatomica Comics&Science Consiglio Nazionale delle Ricerche
 Scavare fossati, nutrire coccodrilli BAO Publishing 2018
 La scuola di pizze in faccia del professor Calcare BAO Publishing 2019
 Scheletri  BAO Publishing 2020* A babbo morto. Una storia di Natale BAO Publishing 2020
 A babbo morto. Una storia di Natale - audioliburua, Storyside, 2020
 Niente di nuovo sul fronte di Rebibbia BAO Publishing 2021
  No Sleep Till Shengal BAO Publishing 2022 Euskaraz No Sleep Till Shengal, Farmazia Beltza, 2022ko azaroa.

Zenbait istorio motz 
 Kobane Calling, Internazionale 2015
 Ferro e piume, Internazionale 2015
 Groviglio, La Repubblica, 2016
 Questa non è una partita a bocce, L'Espresson, 2018
 Macelli, Internazionalen 2019
 Romanzo sanitario, l'Espresson, 2021.
 La dittatura immaginaria, Internazionalen,2021
 Etichette, Internazionalen 2021
 Strati, iL'Essenzialen,  2022.

Erreferentziak

Kanpo estekak 
 Zerocalcareren webgune ofiziala

Italiako komikigileak
Toskanarrak